তা ছাড়া আজকাল অনেক মহিলার স্বামীই পেট্রো-ডলারের লোভে বিদেশে পারি জমায়। সেই সুযোগটিই গ্রহণ করেন অনেক স্ত্রী। সেই সুযোগে পরনো প্রেমিক বা স্বামীর বন্ধু বা অন্য কারো সাথে পরকীয়ায় জড়িয়ে পড়ে তারা। স্বামীরা যখন বিদেশের মাটিতে কঠিন জীবন সংগ্রামে থেকেও সুন্দর আগামীর স্বপ্নের জাল বোনে, কাকের, কোকিলের বাচ্চা লালনের মতোই টাকা পয়সা হজম করেন স্ত্রীর প্রেমিক প্রবরটি। কারো স্ত্রী হয়তো পরকীয়ার নীল হাতছানিতে ডুবে গিয়ে, শুধু সম্পর্কটা টিকেয়ে রাখে কোন রকমে। এসব পরকীয়ার থাবা ক্রমেই বিস্তার ঘটছে বিভিন্ন নামী-দামী প্রাইভেট স্কুলের অপেক্ষমান মহিলা অভিভাবদের মধ্যেও। মোবাইলের কল্যাণে বাচ্চাকে ক্লাশে ঢুকিয়ে দিয়ে ঘন্টার পর ঘন্টা আলাপে মগ্ন থাকে অনেকেই। সেখানে পুরনো প্রেমিক, বা ছেলে বা মেয়ের ক্লাশমেটের কোনো বাবা, বা মা যেখানে যা প্রযোজ্যের মতো পরকীয়া করে যাচ্ছে।